**Raport analitic al activității**

**IM Centrul Stomatologic raional Ștefan Vodă în anul 2016**

IM Centrul Stomatologic raional Ștefan Vodă activează în baza ordinului Ministerului Sănătății nr. 244 din 13.03.2013, în baza Hotărârii Guvernului nr. 672 din 21.07.1999 „Cu privire la trecerea instituțiilor stomatologice la autogestiune”, în baza deciziei Consiliului raional Ștefan Vodă nr. 7/9 din 31 octombrie 2013.

Serviciul stomatologic în fiecare an caută noi metode și posibilități de a amplifica volumul de servicii acordate, de a aduce serviciul medical mai aproape de pacient. Obiectivele principale ale asistenții stomatologice sunt: sporirea calității serviciilor stomatologice, asigurarea accesibilității serviciilor, îmbunătățirea managementului financiar, inclusiv motivarea angajaților.

In componenta IM Centrul Stomatologic raional Ștefan Vodă intră filiala din s. Olănești. În s. Crocmaz medicul stomatolog, având întreprindere individuală, prestează servicii numai în cadrul asigurărilor obligatorii de asistență medicală pe 0,25 salariu.

Asistența stomatologică în raion este acordată de către 6 medici stomatologi, dintre care 2 în sate, 4 asistente medicale și un tehnician dentar. Dețin categorii de calificare – 3 medici, 2 asistente medicale, 1 tehnician dentar. Serviciul stomatologic acordă servicii stomatologice, terapie, chirurgie, ortopedie, activând în doua direcții: asigurări obligatorii de asistență medicală și prestarea serviciilor contra plata

**Asistenta curativ profilactica**

Pe parcursul anului 2016 au beneficiat de servicii stomatologice 12297 de pacienți, în a. 2015 - 12070 pacienți, ori cu 227 mai mult decât în anul 2015. Din numărul total de vizite 96,4 % sunt vizite primare, în anul 2015 vizite primare – 94%.

Din numărul total de vizite copiii constituie 9784 (79,5 %), față de anul 2015 – 8797 (73%). Ponderea persoanelor asanate din numărul de adresări primare este de 1825 (14.84) în a. 2016, în a. 2015 – 2018 (17.8)

Actualmente, IM Centrul Stomatologic aplică pentru tratament tehnici, tehnologii, remedii și materiale de obturație modernă. În terapia stomatologică restaurativă se utilizează materiale, compozite chimice și fotopolimerizabile, o diversitate de preparate pentru obturarea pe canal și pentru tratamentul țesuturilor parodontale și a afecțiunilor mucoasei cavitații bucale. În cabinetul chirurgical se folosesc un șir de substanțe anestezice de ultima generație, ce permit concomitent cu intervențiile chirurgicale stomatologe în condiții de ambulatoriu efectuarea unor operații.

Toate acestea contribuie la o asistența stomatologică mai bună, la creșterea volumului acordării asistenței stomatologice.

În anul 2016 au fost tratați 2311 dinți, dintre care 923 cu carie complicată sau cu 255 mai puține decât în anul 2015. Cu toate că numărul dinților cu carie complicată a scăzut față de anul 2015, populația continua să se adreseze cu întârziere la medicul-stomatolog. Aceasta se dovedește prin raportul dintre caria necomplicată cu cea complicată, fiind de 1.5:1, în 2015 de 1,7:1. Numărul de dinți extrași au scăzut cu 179 dinți (1551 dinți), a. 2015 – 1730 dinți. Raportul dintre dinți tratați și extrași fiind de 1.5:1, a. 2015- 1.7:1. La acest capitol mai sunt rezerve.

**Examinarea profilactica**

În anul 2016 numărul de vizite profilactice s-a majorat cu 71 vizite, fiind de 8098 (68.32%), în an. 2015 – 8027, dintre care 7325 (77.37%) constituie copii, a. 2015- 6748 (79.5%).

Medicii stomatologici s-au deplasat în toate școlile din satele raionului, unde au efectuat controlul profilactic al copiilor.

Ponderea persoanelor ce necesită asanarea cavitații bucale în raport cu cei examinați fiind de 20.86 %, a. 2015 - 17.05 % ; copii rămânând practic la nivelul a. 2015 - (17.4 %)

Ponderea persoanelor asanate din numărul celor ce necesită este de 50.86 %, an. 2015 – 54.86%, copii: a. 2016 - 59.94%, a. 2015 - 51.57 %. După cum se vede o buna parte a indicilor de bază sunt într-o creștere moderată cu tendința spre ameliorarea situației, cu tendință de dezvoltare a procesului de tratament.

De asistența medicală în cadrul asigurărilor obligatorii în an. 2016 au beneficiat 11038 persoane asigurate, an. 2015 – 10682 sau cu 356 mai mult. Copii în an. 2016 – 9640, an. 2015 – 8785 sau cu 855 mai mult.

Conform cerințelor Programului Unic centrul stomatologic asigură examinarea profilactica a gravidelor. Pe perioada a. 2016 au fost examinate 455 de gravide, a. 2015-619. Contingentele care prevalează sunt copiii de vârsta preșcolară, școlară, gravidele, angajații în câmpul muncii.

**Asistența stomatologică de urgentă**

Pe perioada a. 2016 a fost acordată asistența stomatologică de urgență la 723 pacienți, dintre care 369 copii.

In structura cazurilor de urgență prevalează extracțiile, pulpitele, periodontitele. In an. 2016 cazurile de urgență sunt într-o descreștere ușoară: extracțiile (de la 351 la 276 cazuri), pulpitele (de la 235 la 208 cazuri), periodontite (de la 122 la 107 cazuri), stomatite (de la 44 la 18 cazuri). Însă avem o creștere la numărul de abcese la 67 cazuri de la 61 (a. 2015), periostite la 43 de la 40 cazuri (a. 2015). La acest capitul avem rezerve, totuși pacienții vin cu întârziere la medicul stomatolog, atunci când apar durerile.

**Activitatea protetico-dentară**

Serviciul protetic este acordat de un medic ortoped și un tehnician dentar. În a. 2016 au fost primiți 462 de pacienți, dinte care primari - 191, rurali - 323. În a. 2016 au primit proteze dentare 200 de pacienți, ceia ce constituie 36 persoane la 10000 locuitori. În acest am continuat tratarea și protezarea participanților la lichidarea consecințelor catastrofei de la CAE Cernobâl, conform ord. MS și Asociației Curativ Sanatoriale și de Recuperare a Cancelariei de Stat nr. 292/2711 din 01.04.2014, încheind contract de prestare a serviciilor. Pentru a. 2016 a fost preconizată suma de 26000 lei conform contractului, însă a beneficiat de servicii stomatologice 5 persoane în sumă de 11190 lei, 6 persoane refuzându-se de tratament, unii aflându-se peste hotare.

**Bugetul IM. Centrul Stomatologic raional Ștefan Vodă de la CNAM** pe a 2016 a constituit **813840** lei. Din serviciile contra plată în an. 2016 s-au acumulat **515592** lei, inclusiv 11190 lei pentru protezarea persoanelor de la Cernobâl. În 2016 am beneficiat de ajutor umanitar în sumă de 3001 lei (instrumentarul stomatologic). De către fondatorul instituției în a. 2016 resurse bănești n-au fost alocate.

**Cheltuieli pentru anul 2016**

|  |  |  |
| --- | --- | --- |
|  | CNAM | Cont special |
|  | Efective Ponderea | Efective |
| Total, lei | 739793 |  | 474569 |  |
| - medicamente | 40247 | 5.4% | 46751 | 9.8% |
| - retribuirea muncii | 439981 | 59.5% | 275713 | 58.1% |
| - contr., primele | 114039 | 15.4% | 71244 | 15.0% |
| - regie (gaz, energie electrică, apă și canalizare) | 42987 | 5.8% | 23464 | 4.9% |
| - reparații curente | 53000 | 7.2% | 17030 | 3,6% |
| - altele (inclusiv perfecționarea) | 49539(1557) | 6,7% | 40367(5668) | 8,5% |

**S-au efectuat lucrări pentru consolidarea BTM**

|  |  |  |
| --- | --- | --- |
| Volum de lucru | Costul lucrărilor | Sursa de finanțării |
| Procurarea cazanului de gaz | 28262 lei | Cont special – 20262CNAM - 8000 |
| Procurarea instalației stomatologice | 69379 lei | CNAM–69379 |
| Procurarea distilatoruluide apa | 5548 lei | CNAM – 5548 |
| Procurarea mobilierului(registratura, contabilitatea) | 14200 | CNAM – 9700Cont special - 4500 |
| - reparația birourilor(registratura,contabilitatea) | 70030 lei | CNAM – 53000Cont special - 17030 |

Datoriile instituției la 31 decembrie 2016: serviciile comunale și gaze de pe luna decembrie, care au fost achitate în luna ianuarie 2017.

În IM CSR Ștefan Vodă se completează toată documentația medicală aprobată de Ministerul Sănătății, documentația la sfârșitul lunii este transmisă în statistică, trimestrial este transmisă conform regulamentului organelor ierarhic superioare (CNS, CNAM, MS).

CSR Ștefan Vodă este dotat cu soluții dezinfectante și sterilizatoare, asigurând implementarea Ghidului practic de supraveghere și control în infecțiile nozocomiale. Deșeurile medicale cât și cele biologic periculoase sunt colectate și nimicite conform regulamentului.

Obiectivele trasate pe a. 2016 au fost realizate, însă reparația capitală: schimb de geamuri și termoizolarea pereților a fost imposibilă, deoarece Consiliului raional n-a avut posibilitatea să aloce surse necesare.

În scopul îmbunătățirii continuă a calității asistenței medicale acordate populației și ameliorării sănătății publice, **IM CS preconizează pentru a.2017:**

1. De a îmbunătăți indicatorii de activitate a serviciului stomatologic.
2. De completat zilnic documentația medicală.
3. De cuprins cu consultație profilactică (sanare) copiii până la 18 ani înregistrați în teritoriu.
4. Procurarea unui dulap de sterilizare și unei autoclave pentru sterilizarea pansamentului medical.
5. Procurarea mobilierului în cabinet.
6. Reparația coridorului în limitele posibilităților.

7. De obținut susținerea din partea Consiliului raional pentru schimbarea ferestrelor și termoizolarea pereților.

Ne confruntăm cu numeroase probleme. Ne străduim să facem față lucrurilor, astfel încât pacientul să rămână satisfăcut în urma acordării asistenței stomatologice.

**Irina CARAMAN, director IM CSR Ștefan Vodă**